In nomine Domini nostri Jhesu Christi. Anno incarnationis ejusdem Mº Cº XCº VIIIº, ego Rainaldus, primæ Lugdunensis ecclesiæ minister humilis, Stephanus, ejusdem ecclesiæ decanus, et Jocerannus, abbas Insulæ Barbaræ, cognitores causæ, ex delegatione summi pontificis, quæ inter dominum Nantelmum, episcopum Jebennensem, ex parte una, et Cluniacenses et Sancti Eugendi monachos, ex parte alia, vertebatur ex eo quia idem episcopus in quibusdam capellis, quas eorum monasteria in Jebennensi episcopatu habent, sine assensu et præsentatione ipsorum instituit capellanos, cum ad prescripta monasteria de jure communi præsentationem pertinere iidem monachi constanter affirmarent; visis et auditis allegationibus utriusque partis, et attestationibus cum summo labore et sollicitudine non modica diligenter inspectis, virorum prudentum habito consilio, electionem et præsentationem capellanorum in iis ecclesiis eisdem monachis adjudicamus: monasterio Sancti Eugendi in ecclesiis de Seissiaco et de Nividen; et episcopum Gebennensem ad restitutionem gageriæ quam habebat in venna, ab eadem ecclesia IX libris primum ei solutis, condempnamus; monasterio Nantuacensi in ecclesiis Rumiliaci, Engiaci, Giniaci, Moies, Taluise, Annisiaci, Viriaci parvi, Chavoinac, Paissins, Rominiaci, Brevo, Alberjamont, Corcellos, Chandaro, Chantre, Sorreires, Darlon, Doche, Villæ, Biliadi et de Chasnas, electionem et præsentationem adjudicamus; monasterio Sancti Victoris in ecclesia de Chisenai, et ad restituendam gageriam quam eadem ecclesia a comite habebat in venna prefatum episcopum condempnamus; monasterio de Paterniaco in ecclesia Terelai; monasterio de Condamina in ecclesia de Tyes electionem et præsentationem similiter adjudicamus et capellam novam eidem, si termini qui sunt ab Espervia, versus Condaminam, capellam inter se contineant; episcopo vero Gebennensi electionem et præsentationem capellanorum in hiis ecclesiis adjudicamus in octo ecclesiis de Boges, scilicet Sancte Radegundis, Seclæ, Jarziaci, Castellaris, Mote, Capellæ, Deserti, Alioni, et in ecclesiis de Fringe, Chuella et Chaumontet, Castellionis, Salanchi et Sanctæ Mariæ de Ripa.